બીજીબાજુ સોનાની થાળીમાં લોઢાની મેખની જેમ જર્જરીત લાલ દરવાજા ટર્મિનસ અમદાવાદીઓને ખૂંચતુ હતુ. જોકે હવે રહી રહીને સત્તાવાળાઓની નજર ૬૫ વર્ષ જૂના લાલ દરવાજા ટર્મિનસ પર પડી છે અને આગામી એક વર્ષમાં રૂપિયા ૫ કરોડથી વધુના ખર્ચે આ ટર્મિનસને નવા રંગરોગાન સાથે તૈયાર કરી આકર્ષક બનાવવામાં આવશે. અમદાવાદ મ્યુનિ. ટ્રાન્સપોર્ટ સર્વિસ એટલે કે એએમટીએસનુ લાલ દરવાજા ટર્મિનસ હૃદય છે. દાયકાઓ જુના લાલ દરવાજા ટર્મિનસથી ભાગ્યે જ કોઈ અમદાવાદી અજાણ હશે.